Dette stedet anbefales på det varmeste.

God standard, pen leilighet og veldig rent. Leiligheten har to store soverom, som begge har god plass til et par. Hvert av soverommene har eget bad/toalett (toalettet lite, men funksjonelt) og dusj, slik at leiligheten passer godt for familier eller to par. I tillegg består leiligheten av en stue/oppholdsrom med kjøkkendel med alt som trengs av nødvendig utstyr (inklusive Nespresso-maskin). Da vi kom hadde verten satt igjen en velkomstgave til oss (vin, frukt og smågodt). Det var også internett i leiligheten.

Leiligheten har en flott beliggenhet, i gåavstand til sentrum med sine severdigheter, utesteder, osv. Leiligheten ligger rolig til, med et av soverommene til bakgården og et til gaten.

Forbilledlig vertskap. Verten ga veldig god service, var tilgjenglig på telefonen, og veldig behjelpelig da vi tok kontakt.

Vi gir Rosário Arts 1 våre varmeste anbefalinger.